Diari Oficial de la Generalitat Valenciana


Sumari del DOGV 5982, del 26-03-2009 (2009/3190)

Bases de la convocatòria per a la contractació laboral fixa d'una plaça de conserge servicis múltiples d'instal·lacions esportives (torn minusvalidesa).
--------------------------------------------------------------------------------------------------------------------------------------------------------

### Dades del document

Número de DOGV
:   5982

Data del DOGV
:   26-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3190


Data del document
:   16-03-2009

Organisme emissor
:   Ajuntament de l'Alcúdia

Tipus de document
:   Convocatòria

Anàlisi jurídica

 Descriptors 

:   * Alcúdia, l'
    * administració local
    * concurs administratiu

Bases de la convocatòria per a la contractació laboral fixa d'una plaça de conserge servicis múltiples d'instal·lacions esportives (torn minusvalidesa). [2009/3190]  
En compliment de l'Acord adoptat per la Junta de Govern Local, de data 3 de març de 2009, es publica la convocatòria per a la contractació laboral fixa d'una plaça de conserge serveis múltiples d'instal·lacions esportives (torn minusvalidesa), d'acord amb les bases següents:   
Primera. Objecte de la convocatòria  
1.1. Denominació de la plaça  
Nombre de vacants: una.   
Denominació del lloc: conserge serveis múltiples d'instal·lacions esportives (pavelló, frontons, piscina, camp de futbol, etc.)  
1. 2. Naturalesa: laboral  
1.3. Sistema selectiu: concurs oposició, reserva torn minusvalidesa.  
1.4. Funcions: les funcions a desenvolupar seran, entre les que si puguen encomanar, les recollides en l'annex II de la present convocatòria.  
Segona. Requisits dels aspirats  
Els aspirants hauran de reunir els següents requisits:  
a) Només podran optar a esta quota de discapacitats aquells aspirants amb minusvalideses de grau igual o superior al 33%.   
b) Tenir la nacionalitat espanyola o ser nacional d'un país de la Unió Europea o d'altre estat, en els termes que preveu l'article 57 de la Llei 7/1970.  
c) Posseir la capacitat funcional per al desenvolupament de les feines del lloc de treball.  
d) Tenir complits els 16 anys d'edat i no haver aconseguit l'edat de jubilació forçosa, establerta en 65 anys.   
e) Estar en possessió del Certificat d'Escolaritat o equivalent. Les equivalències dels títols al·legats hauran de ser justificades per l'interessat.   
f) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el que haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu estat, en els mateixos termes l'accés a l'ocupació pública.   
Tercera. Presentació de sol·licituds i drets d'examen  
3.1. Lloc: Registre General de l'Ajuntament, o en la forma que determina l'article 38.4 de la Llei 30/1992, de 26 de Novembre, de Règim Jurídic de les Administracions Publiques i del Procediment Administratiu Comú.  
3.2. Termini: 20 dies naturals comptats des de l'endemà de la publicació de l'extracte de la convocatòria en el Boletín Oficial del Estado.  
3.3. Forma: les sol·licituds es faran en la forma establerta en la base 4.1. de les bases generals.   
3.4. Òrgan al qual s'adrecen: alcalde president de l'Ajuntament de l'Alcúdia.  
3.5. Drets d'examen  
3.5.1. Import: cinquanta euros (50 €).  
3.5.2. Pagament: el pagament d'aquests drets es farà a la tresoreria municipal, mitjançant un ingrés bancari o per gir postal o telegràfic dirigit a la tresoreria, on s'indicarà clarament la plaça a què s'aspira, el nom i el NIF de l'aspirant.  
Quarta. Admissió d'aspirants  
El contingut d'aquesta base es regeix pel que disposa la base cinquena de les bases generals.  
Cinquena. Tribunals qualificadors  
5.1. Composició  
President: un funcionari designat pel la corporació.  
Secretari: el de la corporació o funcionari d'aquesta en qui delegue.   
Vocals:  
- Un representant de l'administració del Consell de la Generalitat Valenciana, designat per la Direcció General d'Administració Local.  
- Un psicòleg municipal designat pel president de la corporació municipal.  
- Un funcionari de carrera o un treballador contractat en règim laboral, quan es tracte de la selecció de personal laboral, designat per la corporació.  
5.2. Regulació  
El contingut d'aquesta base es regeix pel que disposa la base sisena de les bases generals. Tots els components del tribunal tindran veu i vot.  
Sisena. Inici i desenvolupament de les proves  
El contingut d'aquesta base es regeix pel que disposa la base setena de les bases generals.  
Setena. Sistema selectiu i qualificació dels exercicis  
El sistema selectiu serà el concurs oposició lliure. Les proves, la qualificació i el seu programa temari, així com el barem per al concurs, seran els continguts en els annexos a aquestes bases específiques.  
Octava. Publicitat de les qualificacions, llista i proposta d'aprovats pel tribunal, presentació de documents, nomenament i presa de possessió.  
El contingut d'aquesta base es regeix pel que preveuen les bases deu, onze, dotze, tretze, catorze i quinze de les bases generals.  
Base novena. Aplicació Bases Generals  
En tot el que no està previst en aquestes bases específiques, s'estarà al que disposen les bases generals de selecció del personal al servei de les entitats locals de la Comunitat Valenciana, publicades en el Diari Oficial de la Generalitat Valenciana, número 5155 de data 15 de desembre de 2005 i en el Butlletí Oficial de la Província de València, número 114, de data 15 de maig de 2006.  
Les referències a les publicacions en el Butlletí Oficial de la Província de València i en el Diari Oficial de la Comunitat Valenciana s'entendran fetes en el Diari Oficial de la Comunitat Valenciana.  
Deu. Recursos  
El contingut d'aquesta base es regeix pel que disposa la base quinzena de les bases generals.  
Onze  
Aquestes bases específiques es troben a disposició dels interessats en les dependències municipals, en horari d'oficina de 09.00 a 14.00 hores.  
ANNEX I   
Sistema de selecció  
El procediment selectiu serà el concurs oposició reserva torn minusvalidesa, el qual consistirà a realitzar els exercicis que s'estableixen a continuació.  
A) Oposició  
1. Primer exercici. De caràcter obligatori i eliminatori.  
Consistirà a superar els exercicis o les proves psicotècniques de capacitat mental i/o d'aptitud i/o de personalitat. La qualificació d'aquest exercici serà d'apte o no apte.   
2. Segon exercici. De caràcter obligatori i eliminatori.  
Consistirà a desenvolupar una o dos proves objectives de caràcter pràctic, la qual podrà ser escrita, dirigida a apreciar la capacitat dels aspirants per a realitzar les funcions pròpies del lloc de treball. El contingut i la duració de la o les proves els fixarà el tribunal i ho comunicarà als aspirats abans de l'inici de l'exercici.  
Este exercici es qualificarà de 0 a 10 punts, i seran eliminats els aspirants que no aconseguisquen els cinc punts.  
3. Segon exercici. De caràcter obligatori i no eliminatori.  
Consistirà en la valoració pel tribunal dels coneixements orals de valencià de les persones aspirants, relacionades amb les funcions pròpies del lloc de treball. El contingut i la duració de les proves els fixarà el tribunal i ho comunicarà a les persones aspirants abans de l'inici de l'exercici.  
Este exercici es qualificarà de 0 a 2 punts, i serà obligatori però no eliminatori.  
B) Concurs  
Barem per a la valoració de mèrits:  
1. Antiguitat.  
Fins a un màxim de tres punts; per cada mes complet d'antiguitat com a conserge d'instal·lacions esportives municipals, a raó de 0,10 punts per mes.  
2. Altres mèrits.  
Fins a un màxim de 1 punt.  
Es valoraran altres mèrits degudament acreditats relacionats amb la plaça a cobrir i no valorats en els apartats anteriors, tots ells lliurement apreciats pel tribunal qualificador, fins a un màxim d'un punt.  
ANNEX II  
Funcions  
Els o les conserges d'instal·lacions esportives, com treballadors municipals, gaudeixen dels drets i estan sotmesos a les obligacions regulades en les disposicions legals vigents relatives als treballadors de l'administració local i seran aplicats els drets i les obligacions aprovats per la corporació per als seus treballadors.  
La seua ocupació principal serà comprovar diàriament el bon funcionament de totes les instal·lacions. Quant s'observe alguna anomalia o deficiència i no siga competència seua resoldre-la, n'informarà el regidor corresponent.  
Serà l'encarregat de la vigilància i atenció de la instal·lació esportiva i del material d'esta durant tota la jornada laboral.  
Controlarà les persones alienes al centre que pogueren entrar, i vigilarà que no es pertorbe l'orde.  
Es farà càrrec de la correspondència, dels comunicats i de les comunicacions externes que es reben en la instal·lació, avisant el destinatari del rebut corresponent.  
Obrirà i tancarà les portes del centre segons l'horari de la instal·lació esportiva o dels esdeveniments planificats.  
Atendrà el telèfon i els avisos de la instal·lació esportiva.  
Abans de finalitzar la jornada laboral realitzarà una inspecció prèvia al tancament del centre, revisant les dependències, tancant portes, apagant llums i tancant aixetes.  
El o la conserge de la instal·lació esportiva, en l'exercici de les funcions corresponents, haurà de reparar xicotetes avaries i realitzar treballs de manteniment sempre que estos no suposen una qualificació específica ni perill per a la integritat física. Estos treballs estaran relacionats amb la neteja, llanterneria, electricitat, manyeria, fusteria i obra.  
Neteja de les dependències, especialment vestuaris i aseos.  
Per a la realització d'estes tasques es disposarà en el centre del material i les ferramentes necessàries. Quan s'haja d'efectuar una tasca per a la qual el o la conserge no estiga qualificat o qualificada, haurà d'informar l'Ajuntament perquè este procedisca a l'esmena.  
En definitiva, el o la conserge es comprometrà a mantindre en bon estat de conservació i en condicions de ser utilitzats en qualsevol moment tant les instal·lacions del centre esportiu com els materials i les ferramentes rebuts per a l'exercici de les seues funcions.  
En cap cas, es podrà exercir, directa o indirectament o per comissió, el comerç, la representació comercial, etc, a les instal·lacions esportives.  
L'Alcúdia, 16 de març de 2009.- L'alcalde: Robert Martínez Correcher.